
	Retningslinjer for avfallshåndtering ved Det medisinske fakultet, UiTø.

	                                        Lokal retningslinje for avfallshåndtering




	Utarbeidet av: HMS-koordinator Thale Henden 

Godkjent av: Fakultetsdirektør    Stig Ørsje                                                                                      Dato 15.01.08


Erstatter: 20.06.01

De lokale retningslinjene har som formål å sikre at alt avfall produsert og  levert inn til Det medisinske fakultet ved UiTø blir tatt hånd om på en måte slik at det ikke skaper forurensing av ytre miljø eller skade på mennesker eller dyr, eller fare for dette.

Retningslinjen gjelder for alle tilsatte, studenter og gjesteforskere som produserer og leverer avfall ved Det medisinske fakultet.


All avfallshåndtering starter med innkjøp. En skal ved innkjøp sjekke og passe på at en kan bli kvitt eventuelle rester og/ eller produkter etter bruk. Dette gjelder for alle typer avfall, men spesielt for farlig avfall. Det minnes om erstatningsplikten (substitusjonsplikten) av farlige kjemikalier hjemlet i arbeidsmiljøloven § 4-5, som innebærer at en alltid skal vurdere å skifte ut sterkt giftige og giftige kjemikalier med mindre farlige kjemikalier der det er mulig. Dette gjelder også for ioniserende stoffer og biologiske faktorer.

Ved Det medisinske fakultet sorteres avfallet i to hovedgrupper;

· Vanlig/ufarlig avfall 

som omfatter avfallsgruppene; glass/metall, matavfall/organisk, plast, papp/kartong, papir, og restavfall
Vanlig avfall/ufarlig avfall sorteres etter bestemmelser gitt av Teknisk  avdeling.
· Farlig avfall

som omfatter avfallsgruppene;

             1. Biologiskavfall

             2. EEE avfall

             3. Eksplosive og ekstremt brannfarlig stoff

             4. Kjemkalier 

             5.Radiaktivt avfall

             6. Risikoavfall

             7. Smittefarlig avfall 

             8. Skarpe/spisse gjenstander 

     Farlig avfall skal sorteres etter ”Retningslinje for farlig avfall” ved UiTø.

	Biologisk avfall
	Avfall av typen ikke smittefarlig: kadaver, deler av små og store dyr, celler og vevsprøver. 

	Biologiske faktorer
	Avfall av/fra levende og døde mikroorganismer, cellekultur eller endoparasitter og prioner som kan framkalle infeksjon, allergi, eller forgiftning hos menneske som i sitt arbeid kom mer i kontakt med slike.

	EE-avfall
	Elektrisk- og elektronisk avfall der deler inneholder farlige, stoffer (lysrør, sparepærer, dataskjermer).

	Eksplosivt avfall
	Avfall / rester av faste, flytende, pastaformige eller geleaktige kjemikalier eller løsninger som også uten tilførsel av atmosfærisk oksygen kan reagere eksotermt (varmeutviklende) med hurtig gassutvikling, og som under definerte prøveforhold detonere, forbrenner hurtig eller eksploderer under oppvarming ved delvis inneslutning. Gjelder også kjemikalier som ved uhensiktsmessig lagring kan danne eksplosive peroksider

	Farlig avfall
	Avfall som ikke hensiktsmessig kan behandles sammen med annet husholdningsavfall eller næringsavfall fordi det kan medføre forurensing eller fare for skade på mennesker og dyr.

	Genmodifisert avfall (GMO)


	Avfall fra mikroorganisme, plante, eller dyr hvor den genetiske sammensettingen er endret ved bruk av gen- eller celleteknologi

	Glassavfall /metallembalasje
	Rene flasker og glass. Flaskene skal være avdampet og tørre. Lokk og korker skal være skrudd av før beholderen kastes.

	Kjemisk avfall
	Avfall / rester av kjemiske stoffer som kan medføre forurensing eller fare for skade på mennesker og dyr. 

	Radioaktivt avfall
	Kasserte gjenstander, løsninger eller stoffer som består av eller er forurenset med radioaktivt stoff

	Restavfall
	Restavfall er den fraksjonen av ufarlig avfallet som ikke blir gjenvunnet, men går til sluttbehandling i form av deponering eller forbrenning

	Risikoavfall
	Avfall av typen engangsutstyr fra laboratoriene (plast og glass), brukte geler, rester av antibiotika og avfall i forbindelse med bruk av cytostatika som ikke er forurenset med smitte eller radioaktivitet. 

	Smitteavfall/


	  Avfall av forurenset organisk materiale som vev/vevsbiter, vevsvæsker,     cellekulturer fra mennesker og dyr som kan framkalle infeksjon, allergi, eller forgiftning hos mennesker som i sitt arbeid kommer i kontakt med slike 


Den som produserer farlig avfall skal alltid ha oversikt over avfallet;

- avfall som står på laboratoriet skal være merket


- avfall som blir transportert i korridor skal være merket


- avfall som blir overlevert til andre skal være merket 

Avfallsboksene skal merkes etter innholdet; 


- velg riktig type avfallsetikett (kjemikalie, problemavfall, radioaktivt eller smitte)
- kryss av for rett innhold og oppgi nødvendige tilleggsopplysninger avhengig type      avfall
- forskjellig avfall i samme gruppe kan leveres i samme emballasje

- fyll ut navn på  institutt/avd, dato og underskrift
Avfallsboksene skal ved innlevering på plan 5 MH alltid være;  
-merket

- rene
-tette 

-tørre
Innleveringssted: Plan 5 MH 

Tid: Hver tirsdag og torsdag kl 9-9.30
Detaljer vedrørende målsetting, plassering av ansvar og håndteringen av farlig avfall finnes i ”Retningslinje for farlig avfall” og ”Retningslinje for plassering av sentralt mottak  for farlig avfall ” ved UiT .
_1043677750.doc

